ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈН бр. 3/2019

ДАТУМ: 13.04.2019. године

**Предмет:** Додатне информације и појашњења конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019

Дана 10.04.2019. године Комисија је примила захтеве за додатним информацијама и појашњењима конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019, те у складу са чланом 63. став 3. Закона о јавним набавкама, даје следеће информације и појашњења:

**ПИТАЊЕ бр. 1 :** ,,Зашто је неопходан камион од 10t када је топлотна пумпа тешка 900kg?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати наведени услов.

**ПИТАЊЕ бр. 2 :** ,,Зашто морају бити два теретна возила за превоз радника и алата носивости од 1,5t? Може ли бити једно?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати једано теретно возило нoсивости до 1,5t.

**ПИТАЊЕ бр. 3 :**,,Зашто тражите да грађевинска машина мора да има минимум EU stage III A, када прописи у РС дозвољавају коришћење машина које то не поседују, као ни обавезну висину дизања од 30m?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати захтев да бушаћа гарнитура за бушење бунара задовољава Европске стандарде за дизел моторе који се примарно користе у јавном саобраћају: минимум EU stage III A. Висина дизања односи се на потапајућу пумпу, а не на возила.

**ПИТАЊЕ бр. 4 :** ,,Зашто тражите да понуђач поседује стандард ISO 27001 који се односи на заштиту и безбедност информација, те није у складу са потребама ове врсте јавне набавке и никако не може бити разлог за одбацивање понуде ако га понуђач не поседује?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати наведени услов.

У складу са свим горе наведеним Наручилац ће извршити измену и допуну предметне Конкурсне документације.

Наведено појашњење предметне Конкурсне документације Наручилац ће објавити на Порталу јавних набавки и на својој интернет страници.

Комисија за јавну набавку